જો એક વખત સ્પાઇનને લગતી બિમારી શરીરમાં ઘુસી જાય અને તેના પ્રત્યે પહેલેથીજ ધ્યાન ન આપે તો મણકા અને કરોડરજ્જુના દુખાવાથી દર્દીની જિંદગી નકર્ગિાર બની જાય છે ત્યારે આવા સંજોગોમાં સાયન્સના વિકાસના લીધે સ્પાઇન સર્જરી સરળતાથી શકય બને છે. સામાન્ય રીતે દર્દીઓ એવું વિચારે છે કે સર્જરી ન કરાવી જોઇએ પરંતુ અમુક પ્રકારના સ્પાઇન દર્દોમાં સર્જરી આવશ્યક બની જતી હોય છે. ઘણાં દર્દીઓને કરોડરજ્જુની નસ દબાઇ જવાના કારણે પગના દુ:ખાવાની તકલીફ હોય છે. તેઓને ઘરની અંદર ચાલવામાં પણ કારમી વેદના અને ખાલી ચડી જવાની તકલીફ હોય છે. આવા સંજોગોમાં મણકાના ઓપરેશનની તબીબી સલાહ આપે છે પરંતુ ઓપરેશનની સફળતા વિશેની શંકા અને નિષ્ફળ જવાના ભયને કારણે તેઓ ઓપરેશન કરાવતા ડરતા હોય છે તેથી શકય એટલા બધાજ પ્રયાસો જેમ કે દવાઓ, ફિઝિયોથેરાપી, એકયુપ્રેશર, આયુર્વેદિક, મસાજ તેમજ હાડવૈદ પણ કરાવી લીધા બાદ પણ તેમની તકલીફ દિવસેને દિવસે વધતી જતી હોય છે.